Odense Adresse-Contoirs Efterretninger, 1810-04-06
Indenlandske Efterretninger. Den standsede Kaperfart har nu til Manges Glæde faae nyt Liv, ved et under 28 Marts sidstleden udgivet, Kongeligt Reglement for Kaperfarten og Prisernes Behandling, hvorved Reglementet af 14 Septb. 1807 er ophævet. Man kan ikke andet end beundre de liberalt Grundsætninger denne Anordning er bygget paa. Foruden de almindelige Bestemmelser fastsættes, at den som erholder Kaperbrev, skal stille Øvrigheden Borgen for en vis Sum fra 1000 Rd. til 15000 Rd., saaledes at der i det ringeste borges for 1000 Rd., men iøvrigt beregnes 100 Rd. for hver Mand Besætningen bestaaer af. Endvidere hæfte saavel Rehderne som Kaperføreren, de første med Koperfartøiet og den sidste med Person og Gods, for hvad Skade, der tilføies den Opbragte. Kaperen er pligtig, efter Muelighed, at tage og til Priisdømmelse at opbringe alle ham forekommende Skibe eller Fartøier, som ere den Storbrittanniske Krone eller Storbrittanniske Undersaatter, aabenbar tilhørende. Saa maae han og indbringe til lovlig Undersøgelse ethvert andet Skib eller Fartøi, hvis Neutralitet ikke er behørigen legitimeret, samt til Straffetolds Erlæggelse de Skibe, som have passeret Øresund eller Beltet uden behørig Klareringsbeviis. Da Vi - ere Reglementets Ord erkjende, som en ufravigelig Grundsætning, at frit Skib gjør fri Ladning; saa forbyde Vi paa det alvorligste de med Kaperbreve forsynede Krydsere, at opbringe noget Skib, tilhørende neutrale, eller i venskabelig Forbindelse med Os staaende Maater, hvem Ladningen end maatte tilhøre, naar de til Skibet og Expeditionen hørende Papirer befindes at være i vedbørlig Orden, og Skibet ikke er ladet med Krigscontrabande, bestemt til de under Storbrittannisk Herredømme værende Riger og Lande, eller i øvrigt, efter 6te §., Opbringelse underkastet. Ligesom frit Skib gjør fri Ladning, saa drager og Skibets Ufrihed Ladningens Ufrihed efter sig. Ved Visitationen maae Kaperen ikke understaae sig at aabne eller bryde Skabe, Aflukker, Kister, Skrine, Tønder, Foustager, eller andet, hvori noget af Ladningen kan være forvaret, ei heller egenmægtigen gjennemsøge hvad deraf ligger løst i Skibet. Men, naar han bærer Tvivl om, at Krigscontrabande eller fordægtige Papirer nogetsteds maatte være skjult, skal han lade Skipperen med sine Folk selv aabne de Gjemmer, om hvilke der haves Mistanke, og igjen tillukke samme. Den Kaper, som forseer sig mod ovenstaaende, skal erstatte Skaden, have sit Kaperbrev forbrudt, og desuden efter Omstændighederne ansees med anden Straf. Saasnart en Prise indbringes til nogen Dansk Havn bør Stedets Dommer i det seneste inden 24 Timers Forløb begynde og med mueligste Hast fuldføre Forhøret, under hvilket Forhørs Optagelse Dommeren i det Hele bør paasee begge Parters Tarv paa det omhyggeligste. Den beskrevne Retsforhandling bør derefter uopholdeligen pr. Esta sette indsendes til Priseretten. Til at dømme i Prise=Sager i første Jnstants er anordnet: een Priseret for Sielland, Lolland, Falster, Møen og øvrige dertil hørende Øer, Samsøe undtaget, den holdes i Kjøbenhavn; En for NørreJylland samt Fyens Stift og Samsøe, der sættes i Aarhuus; Een for Hertugdommene Slesvig og Holsteen, der holdes i Flensborg; For hvert af Riget Norges Stifter een, som holdes i Stiftets Hovedstad; For Bornholm og Christiansøe een Priseret, som tager Sæde i Rønne Enhver af disse Retter skal bestaae af en Justitiarius og to Assessorer, blant hvilke en Officeer af Søe-Etaten Skriveriet ved Retten besørges af en dertil udnævnt Seere. tair. Opbringer Kaperen et Skib, uden nogen ved denne Anordning hjemlet Aarsag, bør han ei allene bære alle Sagens Omkostninger, men og erstatte den Opbragte af den Skade som ved Opbringelsen er denne forvoldet. Findes Opbringelsen derimod hjemlet, da bliver Kaperen angerløs, uagtet Skibet, paa Grund af Omstændighederne, frikiendes; og bør i dette Tilfælde Skibet udrede de af Sagen og Opbringelsen flydende Omkostninger.